lv als lv lv it lv es ru lv pl fr eo sl lv lv lv de lv lv fi uz lv uz lv sl lv lv lv lv lv nl lv lv lv en lv lv lv lv lv lv lv lv lv lv lv lv lv lv lv nl lv lv lv lv pt lv pt lv lv pl lv lv en lv lv en lv lv sl lt hbs_lat lv lv nl lv lv lv lv eo lv lv lv sl lt hbs_lat lv lv lv lv en eo lv lv sl lt hbs_lat lv en lv en lv en lv pl fr eo sl lv lv lv de lv lv fi uz lv uz lv sl lv lv nl lv lv lv lv lv pt lv lv pl lv lv en lv lv en lv lv sl lt hbs_lat lv lv eo lv lv sl lt hbs_lat lv lv en eo lv lv sl lt hbs_lat lv en lv en lv nl lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en lt lv lv nl lv lv lv lv lv lv sv lv lv lv lv lv lv eu lv nb nl km km lv ru als lv lv pl fr eo sl lv de lv lv fi uz sl lv lv nl lv lv pl lv en en lv lv sl lv lv eo lv sl lv lv en eo lv lv sl lv en lv en lv lv lv lv
Darbs priekam – profesiju šarādes
Izglītības, kultūras un sporta departaments
Sociālie pakalpojumi ģimenēm ar bērniem
Sociālie pakalpojumi personām ar invaliditāti un garīga rakstura traucējumiem
Īsfilma “Iepazīsim Rīgas apkaimes!” zīmju valodā
Sludinājuma iesniegšana par pirmsskolas vietas maiņu
Darbs priekam – profesiju šarādes
9.martā Rīgas 85.vidusskolas Svētku zālē, saliekot galvas kopā ar improvizācijas teātra aktieriem, 1. – 3.klašu skolēni domāja par savu nākotnes profesiju.
Atraktīvajiem improvizatoriem Ditai un Valdim piepalīdzot, tika izspēlētas profesiju šarādēs, kuru laikā skolēni iejutās zobārsta, friziera, ugunsdzēsēja, mākslinieka, ķirurga un citu aizraujošu profesiju pārstāvju darba ikdienā. Lomu spēles palīdzēja apjaust, kādas prasmes nākotnē būs nepieciešamas, un kuras no tām var apgūt jau mācoties sākumskolā. Atgriežoties klasē, skolēni pierakstīja savas atziņas.
Pēc teātra un improvizācijas elementiem piesātinātās karjeras nodarbības 1. klases skolēniem apkopot atziņas palīdzēja tādi nepabeigtie teikumi, kā “Es šodien sapratu ….”, vai “Es šodien iemācījos….”. Aicinām ielūkoties skolēnu atziņās:
Es šodien sapratu, ka katrai profesijai jāzina savs darba laiks. Un vēl es sapratu, ka jābūt labam pret klientiem un jābūt saprotošam. (Marta)
Es iemācījos, kas ir karjera un ka var ārstēt cilvēkus, es arī iemācījos, kādam jābūt ugunsdzēsējam. (Rebeka)
Es iemācījos, ka var spēlēt teātri bez priekšmetiem. Un vēl es iemācījos kā ātri izdomāt lomas. (Nikoleta)
Es iemācījos, ka var uz skatuves izdomāt tekstu. (Lila)
Es iemācījos, kā brauc ar lidmašīnu, un lai brauktu ar lidmašīnu ir jābūt gudram. Es iemācījos, kas ir karjera. (Monta)
Es iemācījos, ka vajag būt uzmanīgam un pacietīgam (Dārta)
Es iemācījos, ka pilotam vajag pieņemt pareizus lēmumus! Ugunsdzēsējiem vajadzīga drosme, zobārstiem vajadzīga uzmanība, ārstam – ātrumu un pareizību vajag. (Domeniks)
Es iemācījos, ka jāuzvedas kārtīgi. (Elza)
Es iemācījos, ka teātri var taisīt bez instrumentiem un priekšmetiem. (Markuss)
Es iemācījos, ka ugunsdzēsējiem ir jāmāk valodas, bet pilotiem jāpaskatās un jārunā ar pasažieriem. (Bruno)
Es iemācījos, ka pirms labot zobus ir jānomazgā rokas, un jādomā par profesijām, kādas mēs gribam. (Dita)
Savukārt 2.klases skolēni atbildēja uz 3 jautājumiem: kas nodarbībā viņiem paticis visvairāk, ko jaunu viņi uzzinājuši, un kas no redzētā īpaši iepriecinājis.
Man visvairāk patika klausīties un redzēt citu bērnu profesiju teātri. Es uzzināju, ka darbā vajag palīdzēt visai komandai. Priecājos es par visu smieklīgo. (Markuss)
Man patika frizieris. Es uzzināju, kas ir komanda. Visvairāk es priecājos, ka satiku viņus [Ditu un Valdi], un par to, ka viņi ar mums spēlējās (Emīlija).
Visvairāk man patika, ka bija smieklīgi. Es uzzināju, ka daudzās profesijās jāuzklausa klienti. Es priecājos par dažādām profesijām (Volodja)
Man vislabāk patika, ka Valdis bija frizētavā, un Gerda viņam krāsoja matus. Es uzzināju, ka ir tāda lieta – improvizācija, kad aktieri nav visu iemācījušies, bet uziet uz skatuves un visu dara paši. Es priecājos, ka sēdēju pirmajā rindā un visu varēju ļoti labi dzirdēt. (Sāra)
Man visvairāk patika, kad tika spēlēts zobārsts. Es uzzināju, ka darbu ir labi jāprot un vajag klientus. Visvairāk es priecājos, kad mani izsauca [piedalīties improvizācijā] (Gerda)
Man visvairāk patika, ka varējām piedalīties. Es uzzināju kā viņi strādā un kad mēs to spēlējām. (Adriana)
Man visvairāk patika improvizācija. Es uzzināju, ka ir improvizācijas teātris. Visvairāk es priecājos par teātri. (Dāvis)
Man vislabāk patika, ka mēs runājām par profesijām, un es uzzināju, kas ir improvizācija. (Matīss)
Es uzzināju, ka jāmāk tik daudz valodas. Es priecājos, ka Armands improvizācijā atbildēja smieklīgi. (Alberts)
Man visvairāk patika Dita un Valdis. Es uzzināju, ka ir jāzina daudz valodas, ja grib strādāt. Es priecājos par izrādi un visu skaisto. (Magda)
Man visvairāk patika runāt par profesijām. Es uzzināju, ka jāmāk runāt citās valodās [ne tikai latviski]. Visvairāk priecājos par rotaļām. (Normunds)
Man visvairāk patika, ka mēs spēlējām profesiju spēles. Es uzzināju, kā var labi un smieklīgi uztaisīt koncertu. Visvairāk es priecājos, ka mums sanāca. (Monta)
Vislabāk man patika, kad tante atnāca pie zobārsta un viņai bija caurumi. Zobārsts tos laboja. (Paula)
Man vislabāk patika, kad tēloja profesijas. Es uzzināju, ka, lai strādātu vajag profesiju. Visvairāk es priecājos, kad Gerda tēloja frizieri. (Sintija)
Man visvairāk patika teātris. Es uzzināju, ka pavāriem jābūt nopietniem. Vislabāk patika dakteri. (Gabriela)
Man visvairāk patika, ka parādīja ārstu. Es uzzināju, ka visās profesijās labāk zināt daudz valodas. (Tomass)
Man patika pavārs. Es visvairāk priecājos par viņu. Es uzzināju, kas ir higiēna darbā. (Artūrs)
Man visvairāk patika improvizācija un pavārs, jo es uzzināju, kas tas ir. (Ričards)
Man visvairāk patika, ka tēloja zobārstu. Es uzzināju, ka karjera var būt visdažādākā. Visvairāk es priecājos par improvizācijas izrādi. (Marta)
Man visvairāk patika nodarbība un profesijas izzināšana. Es uzzināju, ka daudzās profesijās jāzina visas valodas. Visvairāk es priecājos, ka visi bija draudzīgi. (Melānja)
Profesiju šarādes  un improvizācijas aktieru vadītā interaktīvā nodarbība bija priecīgs un izglītojošs karjeras pasākums, kura laikā sākumskolas skolēni paplašināja priekšstatu par profesiju pasaules daudzveidību mūsdienās, iztēlojas sev piemērotu nodarbošanos vai profesiju. Jo vairāk par profesijām mēs runājam, jo interesantākas profesijas mēs pamanām visapkārt!
Karjeras nodarbība “Darbs priekam” tika finansēts ESF projekta “Karjeras atbalsts vispārējās un profesionālajās izglītības iestādēs” ietvaros.
Interešu un profesionālās ievirzes (mākslas, mūzikas un sporta) izglītības programmu un amatiermākslas kolektīvu katalogs [ Klausīties ]
Reģistrācija pirmsskolas izglītības iestādei
Rīgas pilsētas darba ar jaunatni plāns 2019.–2023. gadam [ Klausīties ]
Brīvā laika pavadīšanas centri Rīgā un to darba laiki 2022./ 2023. mācību gada 1. pusgadā [ Klausīties ]
PARAKSTIES UZ MŪSU JAUNUMIEM
RD IKSD IZGLĪTĪBA KULTŪRA
K. Valdemāra ielā 5
Informatīvajos materiālos izmantotas fotogrāfijas, lai atspoguļotu Rīgas pašvaldības rīkotus un atbalstītus pasākumus. Gadījumos, ja ir rosinājums, kādu fotogrāfiju dzēst, par to informējiet, sūtot ziņu uz e-pasta adresi: iksd@riga.lv.
Šīs tīmekļa vietnes pārzinis ir Rīgas domes Izglītības, kultūras un sporta departaments, elektroniskā pasta adrese: iksd@riga.lv.
Informējam, ka šajā vietnē tiek izmantotas sīkdatnes (angļu val. "cookies"). Sīkdatne uzkrāj datus par vietnes apmeklējumu. Uzkrātās sīkdatnes var būt pieejamas arī mūsu pārbaudītiem un uzticamiem sadarbības partneriem (trešajām pusēm). Turpinot lietot šo vietni, Jūs piekrītat, ka mēs uzkrāsim un izmantosim sīkdatnes Jūsu ierīcē. Savu piekrišanu Jūs jebkurā laikā varat atsaukt, nodzēšot saglabātās sīkdatnes, taču Jums jāņem vērā, ka, ja atspējosiet noteikti nepieciešamās sīkdatnes, tīmekļa vietne nevarēs darboties pilnvērtīgi. Papildus informācija šeit
Es piekrītu saņemt sīkdatnes Es nepiekrītu saņemt sīkdatnes